

|  |
| --- |
| အစောပိုင်းကလေးဘဝအတွက်  အိပ်စက်ခြင်းနှင့် စိတ်ငြိမ်စေခြင်း |
| အချက်အလက်မှတ်တမ်း 14 - မိဘများနှင့်စောင့်ရှောက်သူများအတွက် တစ်ကိုယ်ရေ စောင့်ရှောက်ခြင်းနှင့် ပံ့ပိုးခြင်း  (မြန်မာ) |

# အကျဉ်းချုပ်

* တစ်ကိုယ်ရေစောင့်ရှောက်ခြင်း နည်းဗျူဟာများသည် ကိုယ်ရော စိတ်ပါ ကျန်းကျန်းမာမာ နေထိုင်နိုင်ရန် အထောက်အကူပြုသည့် လှုပ်ရှားဆောင်ရွက်မှုများနှင့် အတွေးများဖြစ်သည်။ သင့်ကလေး အိပ်ပျော်နေချိန် သို့မဟုတ် ၎င်းတို့အား ယုံကြည်ရသည့် မိတ်ဆွေ သို့မဟုတ် မိသားစုဝင်တစ်ဦးက စောင့်ရှောက်ပေးနေသည့် အချိန်များအပါအဝင် မည်သည့်အချိန်တွင်မဆို တစ်ကိုယ်ရေစောင့်ရှောက်ခြင်းကို လေ့ကျင့်ပါ။
* ကလေးတစ်ဦးမွေးဖွားခြင်းသည် ထူးခြားသောအချိန်အခါတစ်ခုဖြစ်ပြီး ယင်းမှာ မိဘများနှင့်စောင့်ရှောက်သူများကြား သံယောဇဉ်ကို တိုးမြင့်ခိုင်မာစေနိုင်သည်။ သို့သော်လည်း ကလေးငယ်များရှိခြင်းသည် မိဘများနှင့် စောင့်ရှောက်သူများအတွက် မတူညီသော စိတ်ခံစားချက်များကို ဖြစ်စေနိုင်ပြီး ဆက်ဆံရေးပိုင်းဆိုင်ရာ စိန်ခေါ်မှုများ ကြုံတွေ့ရစေနိုင်ပါသည်။
* ဖခင်များအား ၎င်းတို့ကိုယ်တိုင်စောင့်ရှောက်ရန်၊ ၎င်းတို့၏ အခန်းကဏ္ဍ၊ ဆက်ဆံရေးပြောင်းလဲမှုများနှင့် မိမိတို့ကလေးနှင့်သံယောဇဉ်တည်ဆောက်ရန်တို့ကို နားလည်ရန် ကူညီပေးနိုင်သည့် ပံ့ပိုးမှုများစွာရှိပါသည်။
* မိခင် ခြောက်ဦးတွင် တစ်ဦး၊ ဖခင် 10 ဦးတွင် တစ်ဦး မွေးဖွားပြီးနောက်ပိုင်း စိတ်ကျရောဂါကိုခံစားရပြီး မိခင် ငါးဦးမှတစ်ဦးမှာ ကလေးမွေးဖွားပြီး ပထမနှစ်အတွင်း မီးဖွားပြီးနောက်ပိုင်း စိုးရိမ်လွန်စိတ်ရောဂါကို ခံစားကြရသည်။
* သင် မီးဖွားပြီးနောက်ပိုင်း စိတ်ကျရောဂါခံစားရနိုင်သည့် အလားအလာကို လျှော့ချရန် လုပ်ဆောင်နိုင်သည့် အထောက်အကူပြုနိုင်သော အရာအချို့ရှိသည်။
* သင်သည် စိုးရိမ်လွန်စိတ်နှင့် စိတ်ဓာတ်ကျခြင်းကို ခံစားနေရပါက သင်တစ်ယောက်တည်းမဟုတ်ပါ။ သင်သည် သင်၏ မိခင်နှင့်ကလေး ကျန်းမာရေးသူနာပြု သို့မဟုတ် သင့်ဆရာဝန်နှင့် တတ်နိုင်သမျှ အမြန်ဆုံး ဆွေးနွေးသင့်သည်။ သင်သည် အကူအညီတောင်းခံရန်အတွက် စိတ်ကျန်းမာရေးဝန်ဆောင်မှုတစ်ခုကိုလည်း ဆက်သွယ်သင့်သည်။

# တစ်ကိုယ်ရေစောင့်ရှောက်ရေး နည်းဗျူဟာများ

အစောပိုင်းကလေးဘဝသည် ဘဝ၏ အလွန်စိတ်လှုပ်ရှားစရာ ကောင်းပြီး ပျော်ရွှင်ဖွယ်ရာနှင့် စိတ်ကျေနပ်စရာကောင်းသည့် အချိန်တစ်ခုဖြစ်သည်။ သို့သော်လည်း တစ်ခါတစ်ရံတွင် ထိုအချိန်သည် စိတ်ဖိစီးရခြင်း၊ စိတ်မောခြင်းနှင့် ပူပင်ခြင်းများ ကြုံခဲ့ရသော အချိန်တစ်ခုဖြစ်တတ်ပါသည်။ ကလေးငယ်များရှိခြင်းသည် မိဘများနှင့် စောင့်ရှောက်သူများအတွက် မတူညီသော စိတ်ခံစားမှုများနှင့် စိန်ခေါ်မှုများ ရံဖန်ရံခါ ယူဆောင်လာတတ်ပါသည်။

သင်၏ စွမ်းအင်များအားလုံးကို သင့်ကလေးအပေါ်တွင် ပုံပေးထားသကဲ့သို့ဖြစ်ပြီး သင့်ကိုယ်သင်စောင့်ရှောက်ရန် မေ့နေတတ်ပါသည်။ သင့်တွင်အချိန်မရှိဟု ထင်ရလျှင်ပင် သင့်ကိုယ်သင် စောင့်ရှောက်ရန် အရေးကြီးပါသည်။ သင်သည် စိတ်ချမ်းသာပြီး ကျန်းမာနေပါက သင်သည် ပိုကောင်းသော မိခင်၊ ဖခင် သို့မဟုတ် လက်တွဲဖော်တစ်ယောက် ဖြစ်နိုင်ပါသည်။ ၎င်းကို တစ်ခါတစ်ရံတွင် ကျွန်ုပ်တို့သည် တစ်ကိုယ်ရေစောင့်ရှောက်ခြင်းဟု ခေါ်လေ့ရှိပြီး ကိုယ်ရောစိတ်ပါ ကျန်းမာအောင် နေထိုင်နိုင်ရန် အသုံးပြုနိုင်မည့် နည်းဗျူဟာအမျိုးမျိုးရှိပါသည်။ သင်သည် သင့်ကလေးအိပ်နေချိန် သို့မဟုတ် ၎င်းတို့အား ယုံကြည်စိတ်ချရသည့် မိတ်ဆွေ သို့မဟုတ် မိသားစုဝင်တစ်ဦးမှ စောင့်ရှောက်ပေး နေသည့်အချိန်ကဲ့သို့ အချိန်များတွင် တစ်ကိုယ်ရေ စောင့်ရှောက်မှု ပြုလုပ်နိုင်ပါသည်။

ဤနည်းဗျူဟာများကို ‘လုပ်ရန်’ စာရင်းတစ်ခုကဲ့သို့ မတွေးပါနှင့် - ယင်းအစား ၎င်းတို့မှာ သင်ကျန်းမာသုခ ပိုမိုပြည့်စုံစေရန်အတွက် သင်လက်တွေ့လုပ်ဆောင်နိုင်သည့် အရာများဖြစ်သည်။ သင့်အားအထောက်အကူပြုနိုင်မည့် လှုပ်ရှားဆောင်ရွက်မှုအချို့ ရှိပါသည်။

ဇယား 1- တစ်ကိုယ်ရေစောင့်ရှောက်ရေးနည်းဗျူဟာများ နှင့် လှုပ်ရှားဆောင်ရွက်မှုများ

| နည်းဗျူဟာ | လှုပ်ရှားဆောင်ရွက်မှုများ |
| --- | --- |
| လုံလောက်သောအိပ်စက်မှုရရှိအောင် လုပ်ဆောင်ပုံ | * နေ့တိုင်း အချိန်တစ်ချိန်တည်း၌ အိပ်ရာဝင်ပါ * အိပ်ရာမဝင်မီ လေ့ကျင့်ခန်းလုပ်ခြင်းကို ရှောင်ပါ * အိပ်ရာကို တတ်နိုင်သမျှ အနားယူနိုင်သည့် ပတ်ဝန်းကျင်တစ်ခုဖြစ်အောင် ပြုလုပ်ပါ * အိပ်ရာမဝင်မီ ဖုန်း/ကွန်ပျူတာသုံးခြင်း/ရုပ်ရှင်ကြည့်ခြင်း သို့မဟုတ် အခြားစိတ်ကိုလှုံ့ဆော်စေသည့် လှုပ်ရှားမှုများကို ရှောင်ပါ * ညနေခင်းတွင် ကဖင်း သို့မဟုတ် အခြားတက်ကြွစေသော အရာများကို ရှောင်ပါ * အိပ်စက်ရန်အတွက် သင့်ခန္ဓာကိုယ်အပူချိန်ကို ထိန်းညှိရန် အိပ်ရာမဝင်မီ နှစ်နာရီအလိုတွင် ရေနွေးဖြင့် ရေချိုးကြည့်ပါ။ * ညနေပိုင်းတွင် တရေးတမောအိပ်ခြင်းကို ရှောင်ပါ။ * သင်သည် အိပ်မပျော်လျှင် ထပြီး အခြားအခန်းတစ်ခုတွင် တိတ်ဆိတ်သော အရာတစ်ခုခု လုပ်ကြည့်ပါ * မိနစ် 20 ခန့် ခဏတာမျှ တရေးတမောအိပ်ခြင်းသည် တက်ကြွမှုကို တိုးတက်စေနိုင်ပြီး သင့်ကို ပိုမိုကောင်းမွန်သော ဆုံးဖြတ်ချက်များ ချနိုင်ရန် ကူညီပေးနိုင်သည်။ |
| ကာယလှုပ်ရှားမှုအတွက် အချိန်ပေးပါ | * သင်၏တစ်ကိုယ်ရေအခြေအနေများ၊ ယခင်လေ့ကျင့်ခန်းရာဇဝင်နှင့် ကလေးမွေးဖွားပြီးနောက် ရုပ်ပိုင်းဆိုင်ရာ ပြန်လည်ကောင်းမွန်လာမှုတို့ပေါ်မူတည်ပြီး အောင်မြင်နိုင်မည့် ရည်မှန်းချက်များ ချထားပါ။ * လတ်ဆတ်သော လေနှင့် နေရောင်ခြည်သည် စိတ်ခံစားချက်ကို မြှင့်တင်ပေးနိုင်ပြီး ဗီတာမင် ဒီ ကို အားဖြည့်ပေးနိုင်သည်။ * သင့်တစ်နေ့တာအတွင်း လေ့ကျင့်ခန်းလုပ်မည့်အချိန်ကို သတ်မှတ်ထားပါ - ဥပမာ မနက်ပိုင်းတွင် ကလေးကို လက်တွန်းလှည်းထဲထည့်ပြီး ခဏတာမျှ လမ်းလျှောက်ပေးပါ။ * လေ့ကျင့်ခန်းများတွင် အသက်ရှူလေ့ကျင့်ခန်း၊ တရားထိုင်ခြင်း သို့မဟုတ် ယောဂကဲ့သို့ ပို၍ညင်သာသည့် လှုပ်ရှားဆောင်ရွက်မှုများ ပါဝင်နိုင်သည်။ * ရူပကုထုံးပညာရှင်များသည် အကဲဖြတ်ပေးခြင်း၊ ကုထုံးနှင့် လေ့ကျင့်ခန်းများကို အားကောင်းလာစေရန် ကူညီပေးနိုင်သည်။ |
| သင်၏ အာဟာရလိုအပ်ချက်များကို ဂရုစိုက်ပါ | * သင်သည် တစ်နေ့တာအတွင်း အစားအစာပြင်ဆင်ရန် အချိန်ခက်ခဲပါက ပရိုတင်းအခြေခံသွားရည်စာများ (ဥပမာ ဒိန်ချဉ် သို့မဟုတ် အခွံမာအသီးများ) ကို အသင့်ဆောင်ထားပါ * ရေဓာတ်ခန်းခြောက်ခြင်းသည် သင့်အား စိတ်တိုလွယ်စေပြီး ပင်ပန်းစေနိုင်သောကြောင့် အနီးတွင် ရေဘူးတစ်ဘူး ဆောင်ထားပါ * သင့်မိသားစုအတွက် စီမံနိုင်မည့် ရည်မှန်းချက်များ ချမှတ်ထားပြီး ခက်ခဲသည့်နေ့များတွင် အသားညှပ်ပေါင်မုန့်မီးကင် သို့မဟုတ် ပေါင်မုန့်ကြက်ဥကြော်ကဲ့သို့ လွယ်ကူသော အစားအစာများ ပြင်ဆင်ထားပါ |
| မိတ်ဆွေဖွဲ့ပြီး အခြားသူများနှင့် ဆက်သွယ်ခြင်း | ရှိထားသည့်လူမှုကွန်ရက်နှင့် လူမှုကွန်ရက်အသစ်များသည် မိဘအသစ်စက်စက်များအား အခြားအရွယ်ရောက်သူများနှင့် ချိတ်ဆက်နိုင်အောင် ကူညီပေးပါသည်။ လူမှုကွန်ရက်အဆက်အသွယ်များ ထိန်းထားရန်နှင့် ဖော်ဆောင်ရန်အတွက် အကြံပြုချက်အချို့တွင် ပါဝင်သည်များမှာ -   * သားဦးမိဘအုပ်စုများ * အတူကစားသည့် အုပ်စုများ * ရပ်ကွက်စာကြည့်တိုက်တွင် ပုံပြောချိန်ကဲ့သို့ အခမဲ့ နယ်မြေအလိုက် လှုပ်ရှားဆောင်ရွက်မှုများ * ပံ့ပိုးပေးသည့် ဖေ့စ်ဘွတ်အသိုင်းအဝန်းများနှင့် ချိတ်ဆက်ခြင်းကဲ့သို့ လူမှုမီဒီယာများအသုံးပြုခြင်း |
| မိမိကိုယ်ကို ကြင်နာပါ | မိမိကိုယ်ကို ကြင်နာရန် အရေးကြီးသည်။ တစ်ခါတစ်ရံ ဒေါသထွက်ခြင်း သို့မဟုတ် ကြောက်လန့်ခြင်းများ ဖြစ်၍ရပါသည်။ အောက်ပါတို့ပြုလုပ်ခြင်းဖြင့် အထောက်အကူပြုနိုင်ပါသည် -   * ဒိုင်ယာရီ သို့မဟုတ် နေ့စဉ်မှတ်တမ်းစာအုပ်တစ်အုပ်တွင် ရေးပါ * ဖြစ်နိုင်ပါက သင့်လက်တွဲဖော်၊ ရင်းနှီးသောမိတ်ဆွေ သို့မဟုတ် မိသားစုဝင်တစ်ဦးနှင့် စကားပြောပါ * သင်နေ့စဉ် ကျေးဇူးတင်သည့် သို့မဟုတ် ဂုဏ်ယူရသည့် အရာများစာရင်းကို ရေးပါ |
| ခေတ္တအနားယူချိန်အချို့ ထားပါ | မိဘများနှင့် စောင့်ရှောက်သူများသည် ကလေးစောင့်ရှောက်နေရခြင်းမှ အခါအားလျော်စွာ အနားယူရန်လိုအပ်သည်။ ယင်းသည် အခြားမိဘတစ်ဦးအား ကလေးနှင့်နှစ်ယောက်တည်း နေနိုင်မည့်အချိန်လည်း ရရှိစေပါသည်။ ခေတ္တအနားယူရန်အတွက် အကြံပြုချက်များတွင် ပါဝင်သည်များမှာ -   * အပတ်စဉ် အချိန်တစ်ခုသတ်မှတ်ထားပြီး လှုပ်ရှားမှုတစ်ခု ပြုလုပ်ပါ * နှစ်သက်ရာ ဝါသနာတစ်ခု သို့မဟုတ် လက်မှုပညာတစ်ခု ပြုလုပ်ပါ * သက်သောင့်သက်သာရှိစေသော ရေချိုးပါ။ ယေဘုယျအားဖြင့် ကျန်မိသားစုဝင်များ အိမ်တွင်မရှိပါက ခေတ္တအနားယူချိန်မှ သင်အကျိုးကျေးဇူးအများဆုံး ရရှိပါမည် * လမ်းလျှောက်ထွက်ခြင်း * ဈေးဝယ်ထွက်ခြင်း * စာအုပ် သို့မဟုတ် မဂ္ဂဇင်းဖတ်ခြင်း * ရုပ်ရှင်ကြည့်ခြင်း * မိတ်ဆွေများနှင့် စကားပြောခြင်း * အနှိပ်ခံခြင်း သို့မဟုတ် ခြေသည်းအလှပြင်ခြင်း |
| သင့်စိတ်ကျန်းမာရေးအတွက် ပံ့ပိုးမှုရှာဖွေခြင်း | * ကိုယ်ဝန်ဆောင်ချိန်နှင့် ကလေးမွေးဖွားပြီးနောက်ပိုင်းတွင် ဖြစ်ပေါ်တတ်သည့် စိုးရိမ်ပူပန်မှုနှင့် စိတ်ဓာတ်ကျခြင်းကဲ့သို့ အဖြစ်များသည့် စိတ်ကျန်းမာရေးပြဿနာများအကြောင်း သတိမူပြီး ဗဟုသုတရှိအောင် လုပ်ထားပါ။ * ဖြစ်နိုင်ပါက သင်၏ စိတ်ကျန်းမာရေး ပြဿနာများကို မိသားစုများ သို့မဟုတ် မိတ်ဆွေများနှင့် စကားပြောပါ * သင်၏ မိခင်နှင့်ကလေးကျန်းမာရေး သူနာပြုနှင့် စကားပြောရန် MCH အရေးပေါ်လိုင်း ဖုန်း 13 22 29 ကို ခေါ်ဆိုပါ * သင်၏ ဆရာဝန် သို့မဟုတ် အထွေထွေရောဂါကု ဆရာဝန်နှင့် ဆွေးနွေးပါ * သြစတြေးလျ မီးမဖွားမီနှင့်မီးဖွားပြီးပြီးချင်း စိုးရိမ်လွန်စိတ်နှင့် စိတ်ဓာတ်ကျခြင်း (Perinatal Anxiety and Depression Australia (PANDA)) သို့မဟုတ် မိဘရေးရာဖုန်းလိုင်း (Parentline) 13 22 89 ကဲ့သို့ ကူညီပေးရေးဖုန်းလိုင်းတစ်ခုကို ဖုန်းခေါ်ဆိုပါ။ * စိတ်ပညာကျွမ်းကျင်သူ သို့မဟုတ် နှစ်သိမ့်ဆွေးနွေးသူကဲ့သို့ စိတ်ကျန်းမာရေးပညာရှင်တစ်ဦးဦးနှင့် ဆွေးနွေးပါ။ [ပိုမိုကောင်းမွန်သောကျန်းမာရေးချန်နယ် (Better Health Channel)](https://www.betterhealth.vic.gov.au/health/healthyliving/maternal-and-child-health-services) <https://www.betterhealth.vic.gov.au/health/healthyliving/maternal-and-child-health-services > တွင် စိတ်ပညာကျွမ်းကျင်သူ ဝန်ဆောင်မှုများနှင့်ပတ်သက်သည့် အချက်အလက်များ ရှိပါသည် |

# ဆက်ဆံရေးပိုင်းဆိုင်ရာ ပံ့ပိုးမှု

မိဘတစ်ဦးဖြစ်ခြင်းသည် သင့်လက်တွဲဖော်နှင့် သံယောဇဉ်ကို တိုးစေပြီး ခိုင်မာစေနိုင်ပါသည်။ သို့သော်လည်း ယင်းသည် စိန်ခေါ်မှုအသစ်များကို ယူဆောင်လာပါလိမ့်မည်။

ဆက်ဆံရေးပိုင်းဆိုင်ရာ ပြဿနာများတွင် ပါဝင်သည်များမှာ -

* အစဉ်အလာအရ ကျားမအခန်းကဏ္ဍများနှင့်ပတ်သက်ပြီး သဘောထားကွဲလွဲမှုများကဲ့သို့ မိဘဘဝသို့ လိုက်လျောညီထွေ ပြောင်းလဲရာတွင် အခက်အခဲရှိခြင်း
* မိခင်များနှင့်ဖခင်များ၏ လူ့ဘောင်အဖွဲ့အစည်းများမှ မျှော်လင့်ချက်များ
* အိမ်ထောင့်တာဝန်များနှင့် ကလေးစောင့်ရှောက်မှုတို့အပေါ် ပိုင်းခြားမှုများ
* ဆက်ဆံရေးပိုင်းဆိုင်ရာတွင် တန်းတူညီမျှမှု၊ လိင်မှုရေးရာနှင့် ရင်းနှီးကျွမ်းဝင်မှုတို့ လျော့နည်းလာခြင်း
* ပဋိပက္ခများ တိုးလာခြင်း

သင်သည် ဆက်ဆံရေးပိုင်းဆိုင်ရာ အကြံဥာဏ်နှင့် ပံ့ပိုးမှုများ လိုအပ်ပါက မိဘဘဝသို့ လိုက်လျောညီထွေပြောင်းလဲရန် မိဘများနှင့် စောင့်ရှောက်သူများအား ကူညီပေးနိုင်မည့် [Relationships Australia](https://www.relationships.org.au/) <https://www.relationships.org.au/> ကဲ့သို့ အဖွဲ့အစည်းများ ရှိပါသည်။

သင်၏ မိခင်နှင့်ကလေး ကျန်းမာရေးသူနာပြု၊ ဆရာဝန် သို့မဟုတ် ဆက်ဆံရေးပိုင်းဆိုင်ရာ အတိုင်ပင်ခံတို့နှင့် စကားပြောလျှင်လည်း အကူအညီရနိုင်ပါသည်။

## ဖခင်များအတွက် အကူအညီများ ရရှိနိုင်ပါသည်

မိဘအုပ်ထိန်းမှုသည် ကျွန်ုပ်တို့အများစုအတွက် မလွယ်ကူပါ။ ဖခင်အများစုသည် မိဘအသစ်ဖြစ်လာရန် စိန်ခေါ်မှုများ ကြုံရနိုင်ပါသည်။ သင်သည် ဖခင်တစ်ဦးအနေဖြင့် အခန်းကဏ္ဍအသစ်ကို ချိန်ညှိရပြီး သင်တို့ဆက်ဆံရေးလည်း ပြောင်းလဲသွားပါမည်။ လူသားအသစ်တစ်ဦး ရောက်ရှိလာသည့်အတွက် သင့်အိမ်ထောင်ဖက်နှင့် အပေးအယူမျှမျှဆက်ဆံရန် ခက်ခဲနိုင်သည် သို့မဟုတ် အချို့သောရင်းနှီးမှုများ ရရှိရန်ခက်ခဲနိုင်သည်။ သင်သည်လည်း သင်၏ အသစ်စက်စက် ကလေးငယ်နှင့် မည်သို့သံယောဇဉ်ချည်နှောင်ရမည်ကို မသိရှိသည်လည်း ဖြစ်တတ်သည်။ အောက်ပါအဖွဲ့အစည်းများသည် ဖခင်များကို ကူညီပေးနိုင်ပါသည်-

* Relationship Australia သည် ဖခင်များအတွက် ရင်းမြစ်များစွာကို စုစည်းပေးထားပါသည်။ ဤရင်းမြစ်များသည် ဖခင်များ၏ အခန်းကဏ္ဍ၊ ဖခင်နှင့် ၎င်း၏အိမ်ထောင်ဖက်အကြားဆက်ဆံရေး၊ ဖခင်နှင့်ကလေးကြား သံယောဇဉ်တို့ကို အလေးပေးထားသည်။ နောက်ထပ်အချက်အလက်များကို [Support for Fathers](https://supportforfathers.com.au/resources/) <http://supportforfathers.com.au/resources/> တွင် တွေ့ရှိနိုင်ပါသည်။
* Centre of Perinatal Excellence (COPE) (မီးမဖွားမီနှင့်မီးဖွားပြီးပြီးချင်း သာလွန်ကောင်းမွန်စွာ စောင့်ရှောက်ရေးစင်တာ) သည် ဖခင်လောင်းများနှင့် ဖခင်အသစ်များအတွက် e-Guide (အီလက်ထရွန်းနစ်လမ်းညွှန်) တစ်ခုကို ဖန်တီးပေးထားပါသည်။ ဖခင်များအတွက် သာလွန်ကောင်းမွန်စွာ မီးဖွားစောင့်ရှောက်နိုင်ရေး လမ်းညွှန် (Ready to COPE Guide) သည် ကိုယ်ဝန်ဆောင်စဉ်နှင့် ပထမနှစ်တစ်လျှောက်လုံး အချိန်မီ သက်ဆိုင်ရာသတင်းအချက်အလက်များနှင့် ပံ့ပိုးမှုများ ပေးပါသည်။ ဤ Guide (လမ်းညွှန်) အတွက် အကောင့်ဖွင့်ရန် [COPE ဝက်ဘ်ဆိုက်](https://www.cope.org.au/readytocope/) <https://www.cope.org.au/readytocope/>သို့ သွားရောက်ပါ။
* ကလေးများအား ပြုစုပျိုးထောင်ခြင်း (Raising Children) ၏ ဝက်ဘ်ဆိုက်တွင်လည်း ကိုယ်ဝန်ဆောင်ချိန်မှ ကလေးမွေးဖွား ကြီးပြင်းချိန်များအထိ အထူးသဖြင့် ဖခင်များအတွက် အချက်အလက်များ ရှိပါသည်။ အချက်အလက်များ ပိုမိုသိရှိလိုပါက [ကလေးများအား ပြုစုပျိုးထောင်ခြင်းဝက်ဘ်ဆိုက်](https://raisingchildren.net.au/) <https://raisingchildren.net.au> သို့ သွားရောက်ပါ။
* Beyond Blue ၏ ဝက်ဘ်ဆိုက်ပေါ်တွင် ဖခင်များအတွက် မိဘဘဝသို့ ကူးပြောင်းရာတွင် အထောက်အကူဖြစ်စေမည့် အချက်အလက်များ ရှိပါသည်။ ဖခင်များသည် မိမိတို့ကိုယ်တိုင်၏ ကျန်းမာရေးနှင့် ချမ်းသာသုခကို စောင့်ရှောက်ရန် အရေးကြီးပါသည်။ အချက်အလက်ပိုမိုသိရှိလိုပါက Beyond Blue ၏ ဝက်ဘ်ဆိုက်ရှိ [ကျန်းမာရေးနှင့်ပြည့်စုံသော ဖခင်များ (healthy dads)](https://www.beyondblue.org.au/about) < https://www.beyondblue.org.au/about > တွင် ဝင်ရောက်ကြည့်ရှုပါ။

# မီးဖွားပြီးနောက်ပိုင်း စိတ်ကျန်းမာရေး

အချို့မိခင်များသည် ကလေးမွေးဖွားပြီးနောက် စိုးရိမ်လွန်စိတ်နှင့် စိတ်ဓာတ်ကျခြင်းကို ခံစားကြရသည်။ ဖခင်များနှင့် ကလေးမမွေးနိုင်သည့် မိဘများသည်လည်း အထူးသဖြင့် ၎င်းတို့၏အိမ်ထောင်ဖက်တစ်ဦးတွင် စိတ်ကျန်းမာရေးဆိုင်ရာ အခြေအနေတစ်ခုရှိပါက ခံစားရနိုင်သည့် အန္တရာယ်ရှိသည်။

မိခင် ခြောက်ဦးတွင် တစ်ဦး၊ ဖခင် 10 ဦးတွင် တစ်ဦး မွေးဖွားပြီးနောက်ပိုင်း စိတ်ကျရောဂါကိုခံစားရပြီး မိခင် ငါးဦးမှတစ်ဦးမှာ ကလေးမွေးဖွားပြီး ပထမနှစ်အတွင်း မီးဖွားပြီးနောက်ပိုင်း စိုးရိမ်လွန်စိတ်ရောဂါကို ခံစားကြရသည်။

သင်သည် စိုးရိမ်လွန်စိတ်နှင့် စိတ်ဓာတ်ကျခြင်းကို ခံစားနေရပါက သင်တစ်ယောက်တည်းမဟုတ်ပါ။ သင်၏ မိခင်နှင့်ကလေးကျန်းမာရေး သူနာပြု သို့မဟုတ် ဆရာဝန်နှင့် တတ်နိုင်သမျှ အမြန်ဆုံးဆွေးနွေးပါ သို့မဟုတ် ဤအချက်အလက်မှတ်တမ်းတွင် ဖော်ပြထားသော စိတ်ကျန်းမာရေး ဝန်ဆောင်မှုများသို့ ဆက်သွယ်ပါ။

## သင်၏ မီးဖွားပြီးနောက်ပိုင်း စိတ်ကျရောဂါဖြစ်နိုင်သည့် အန္တရာယ်ကို လျှော့ချခြင်း

အချို့အချက်များသည် သင်၏မီးဖွားပြီးနောက်ပိုင်း စိတ်ကျရောဂါဖြစ်နိုင်သည့် အန္တရာယ်ကို လျှော့ချပေးနိုင်သည်။ ၎င်းတို့မှာ -

* ပထမဆုံးမိဘဖြစ်လာသူများအဖွဲ့ကဲ့သို့ မိသားစု၊ မိတ်ဆွေများ၊ အသိုင်းဝိုင်းများ၊ အခြားမိဘအသစ်စက်စက်များနှင့် ချိတ်ဆက်မှုများအပါအဝင် ခိုင်မာသော ကူညီပေးသည့် ကွန်ရက်များရှိခြင်း
* အပြုသဘောဆောင်သော ကိုယ်ပိုင်လက္ခဏာနှင့် ယဉ်ကျေးမှုအမွေအနှစ်သိစိတ်တစ်ခုရှိခြင်း
* လေ့ကျင့်ခန်းလုပ်ခြင်း၊ အစားကောင်းကောင်းစားခြင်းနှင့် ဖြစ်နိုင်ပါက စိတ်ဖိစီးမှုလျှော့ချခြင်းအပါအဝင် ရုပ်ပိုင်းဆိုင်ရာအရ ကျန်းမာရေးနှင့်ညီညွတ်အောင်နေပြီး မိမိကိုယ်ကို စောင့်ရှောက်နိုင်ခြင်း
* သင် ခေါ်နိုင်မည့် သို့မဟုတ် သင့် အတွေ့အကြုံများကို မျှဝေပေးနိုင်မည့် မိတ်ဆွေ သို့မဟုတ် ဆွေမျိုးတစ်ယောက်ယောက်ရှိခြင်း
* ပြဿနာဖြေရှင်းနိုင်သည့် စွမ်းရည်ကောင်းများရှိခြင်း
* အကောင်းမြင်ခြင်း - ဘဝသည် အဓိပ္ပါယ်ပြည့်ဝပြီး မျှော်လင့်ချက်များရှိသည်ဟု ယုံကြည်ခြင်း
* အကူအညီများရှာဖွေရန် အပြုသဘောဆောင်သော စိတ်နေသဘောထားရှိခြင်း
* အကူအညီဝန်ဆောင်မှုများ ရယူခြင်း

## မီးဖွားပြီးနောက်ပိုင်း စိတ်ကျရောဂါခံစားရနိုင်ချေ အန္တရာယ်အကြောင်းရင်းများ

မီးဖွားပြီးနောက်ပိုင်း စိတ်ကျရောဂါခံစားရနိုင်ချေ ဖြစ်နိုင်သည့် အကြောင်းရင်းကို အတိအကျမသိရသော်လည်း သင့်တွင် အောက်ပါအချက်များရှိပါက ဖြစ်နိုင်ချေအလားအလာ ပိုများနိုင်သည် -

* ကိုယ်တိုင် သို့မဟုတ် မိသားစုတွင် စိတ်ကျရောဂါနှင့် စိုးရိမ်လွန်စိတ်ရောဂါကဲ့သို့ စိတ်ကျန်းမာရေး ပြဿနာဖြစ်ဖူးသည့် ရာဇဝင်
* လက်ရှိဘဝတွင် တိုးလာနေသည့် စိတ်ဖိစီးမှုများ၊ ဥပမာ အိမ်သစ်တစ်လုံးသို့ ပြောင်းရွှေ့ခြင်း၊ ဆက်ဆံရေး အခက်အခဲများ သို့မဟုတ် အထူးစောင့်ရှောက်မှုလိုအပ်သော ကလေးငယ်တစ်ဦးရှိခြင်း
* လက်တွေ့ကျသော၊ လူမှုရေး သို့မဟုတ် စိတ်ခံစားမှုပိုင်းဆိုင်ရာ ပံ့ပိုးမှု မရှိခြင်း
* အရက်နှင့် မူးယစ်ဆေးဝါး အလွဲသုံးစွဲခြင်း
* ညှဉ်းပန်းနှိပ်စက်ခံရဖူးသည့် ရာဇဝင်(ရုပ်ပိုင်း၊ လိင်ပိုင်း သို့မဟုတ် စိတ်ပိုင်းဆိုင်ရာခံစားမှု)
* စိုးရိမ်ကြီးတတ်သော သို့မဟုတ် စေ့စပ်လွန်းသော ကိုယ်ရည်ကိုယ်သွေးရှိခြင်း

## အဖြစ်များသော ကလေးမီးဖွားပြီးနောက်ပိုင်း စိတ်ကျန်းမာရေး အခြေအနေများ

အောက်ပါဇယားသည် မိဘများနှင့်စောင့်ရှောက်သူများ ကြုံတွေ့ရနိုင်သည့် အဖြစ်များသော ကလေးမီးဖွားပြီးနောက်ပိုင်း စိတ်ကျန်းမာရေးအခြေအနေအချို့ဖြစ်သည်။ သို့သော် ဤနေရာတွင်ဖော်ပြမထားသော အခြားလက္ခဏာများစွာလည်း ရှိပါသည် -

ဇယား 2- ကလေးမီးဖွားပြီးနောက်ပိုင်း စိတ်ကျန်းမာရေးအခြေအနေများ နှင့် ၎င်းတို့၏ လက္ခဏာများ

| အခြေအနေ | အရိပ်အယောင်များနှင့် ရောဂါလက္ခဏာများ |
| --- | --- |
| **Baby blues (မီးဖွားပြီးစိတ်ကျဝေဒနာ)** ဆိုသည်မှာ ကလေးမွေးဖွားပြီးနောက် ပထမရက်အနည်းငယ်အတွင်း ခံစားရသည့် အဖြစ်များသော စိတ်ပိုင်းဆိုင်ရာ တုံ့ပြန်မှုတစ်ခု ဖြစ်သည်။  အမျိုးသမီး 80 ရာခိုင်နှုန်းခန့်သည် မီးဖွားပြီးစိတ်ကျဝေဒနာကို ခံစားရလေ့ရှိသည်။  ၎င်းသည် အများအားဖြင့် ကုသစရာမလိုအပ်ဘဲ ရက်အနည်းငယ်အတွင်း ပျောက်သွားပါသည်။  ဤလက္ခဏာများ ပျောက်မသွားပါက ယင်းမှာ စိတ်ကျရောဂါ သို့မဟုတ် စိုးရိမ်လွန်စိတ်ရောဂါကဲ့သို့ စိတ်ကျန်းမာရေး အခြေအနေတစ်ခုခု၏ အရိပ်အယောင်တစ်ခု ဖြစ်နိုင်သည်။ | * မျက်ရည်ကျခြင်း * စိတ်ကသိကအောက်ဖြစ်ခြင်း * အလွန်အမင်းထိရှခံစားလွယ်ခြင်း * ပင်ပန်းခြင်း * စိတ်အခြေအနေ မကြာခဏပြောင်းလဲခြင်းများ |
| **ကလေးမီးဖွားပြီးနောက်စိတ်ကျရောဂါသည်** ကလေးမီးဖွားပြီးချိန်မှ တစ်နှစ်ကြာသည်အထိ ဖြစ်ပွားနိုင်သည်။  ယင်းမှာအများအားဖြင့် အကြောင်းရင်းပေါင်းစုံများကြောင့် ဖြစ်တတ်သည်။ | * မိမိကိုယ်ကို လေးစားမှုနည်းခြင်းနှင့် ယုံကြည်မှုမရှိခြင်း * ချို့ယွင်းချက်ရှိသည်ဟု ခံစားရခြင်း သို့မဟုတ် အပြစ်ရှိသည်ဟု ခံစားရခြင်း * မကောင်းသည့်အတွေးများ * ဘဝသည် အဓိပ္ပါယ်မရှိဟု ခံစားရခြင်း * နိုင်နိုင်နင်းနင်း မဖြေရှင်းနိုင်ဟုခံစားရခြင်း * မျက်ရည်ပြည့်နေသည့် ခံစားချက် သို့မဟုတ် စိတ်ဆိုးလွယ်သည့် ခံစားချက် * အိပ်စက်ရာ၌ အခက်အခဲရှိခြင်း သို့မဟုတ် အိပ်စက်ခြင်းပုံစံများတွင် အပြောင်းအလဲရှိခြင်း * လိင်စိတ်လျော့နည်းခြင်း * အာရုံစိုက်ရန် သို့မဟုတ် အကြောင်းအရာများကို မှတ်မိရန် အခက်အခဲရှိခြင်း * အစာစားလိုစိတ် မရှိခြင်း သို့မဟုတ် ပြောင်းလဲခြင်းများ |
| **မီးမဖွားမီ၊ မီးဖွားပြီးပြီးချင်းနှင့် မီးဖွားပြီးနောက်ပိုင်း စိုးရိမ်လွန်စိတ်ရောဂါသည်** သင့်ကလေးမွေးပြီးချိန်တွင် ဖြစ်ပေါ်နိုင်သည်။  စိုးရိမ်လွန်စိတ်ရောဂါသည် အဖြစ်များသော ရောဂါလက္ခဏာအတော်များများပါသည့် အခြေအနေများအတွက်သုံးသည့် ကျယ်ပြန့်သော ဝေါဟာရတစ်ခုဖြစ်သည်။  မီးဖွားပြီးနောက်ပိုင်း စိုးရိမ်လွန်စိတ်နှင့်စိတ်ကျရောဂါသည် အများအားဖြင့် အတူတကွဖြစ်လေ့ရှိသည်။ | * သင့်အတွေးကို “စိုးမိုးထား” သည့် ထိတ်လန့်ပြီး စိုးရိမ်သည့် ခံစားမှုများ * စိတ်ဆိုးလွယ်သော၊ ဂနာမငြိမ်သော၊ စိတ်ဖိစီးသော သို့မဟုတ် အမြဲစိတ်လှုပ်ရှားနေသော ခံစားမှု * ကြောက်စိတ်မွှန်ခြင်းအပါအဝင် နှလုံးခုန်မြန်ခြင်း/ ပြင်းပြင်းထန်ထန် နှလုံးတုန်ရင်ခုန်ခြင်းများ * ဥပမာ သင်သည် အလုပ်များကို မှန်ကန်စွာလုပ်နေခြင်းမရှိဟူ၍လည်းကောင်း၊ ဆိုးရွားသည့် အဖြစ်အပျက်တစ်ခုခုဖြစ်ပျက်တော့မည်ဟူ၍လည်းကောင်း ပူပန်စရာအတွေးများထပ်တလဲလဲဖြစ်ပေါ်ခြင်း * သင်သည် အိပ်စက်ရန်အခွင့်အရေးရှိသော်ငြားလည်း အိပ်၍မရခြင်း * မကောင်းသောကိစ္စတစ်ခုခုဖြစ်ပျက်မည်ကို စိုးရိမ်သည့်အတွက် အခြေအနေများကို ရှောင်ခြင်း |

## အခြားစိတ်ကျန်းမာရေးအခြေအနေများ

အကျဉ်းချုပ်ဖော်ပြထားသော တွေ့ရများသည့် စိတ်ကျန်းမာရေး အခြေအနေများအပြင် အချို့အမျိုးသမီးများသည် ကိုယ်ဝန်ဆောင်ချိန် သို့မဟုတ် ကလေးမီးဖွားပြီးချိန်တွင် အခြားပို၍ပြင်းထန်သော စိတ်ကျန်းမာရေး အခြေအနေများ ကြုံတွေ့ရတတ်သည်။

ယခင်ဖြစ်ဖူးသော စိတ်ကျန်းမာရေးအခြေအနေ ရာဇဝင်တစ်ခု သို့မဟုတ် အန္တရာယ်ဖြစ်ပေါ်လာနိုင်သည့် အကြောင်းရင်းများရှိခြင်းသည် စိတ်ကျန်းမာရေး အခြေအနေတစ်ခု ဖြစ်နိုင်သည့်၊ ပြန်ဖြစ်လာနိုင် သည့် သို့မဟုတ် ပို၍ဆိုးရွားလာစေနိုင်သည့် အန္တရာယ်ပိုများစေတတ်သည်။ ဤအန္တရာယ်အချက်များတွင် ဘဝဆိုင်ရာသောကများ (မိသားစုတွင်း အကြမ်းဖက်မှု၊ ဆုံးရှုံးမှု သို့မဟုတ် မသန်စွမ်းမှု)၊ များလှစွာသော စိတ်ဒဏ်ရာများ သို့မဟုတ် (အကွာအဝေးအရ သို့မဟုတ် ယဉ်ကျေးမှုအရ) တစ်ကိုယ်ထီးတည်းဖြစ်ခြင်း ပါဝင်သည်။

ယင်းသည်လည်း ပြင်းထန်သော စိတ်ကျန်းမာရေးပြဿနာများ ဥပမာ ကိုယ်ဝန်ဆောင်ချိန်အတွင်း သို့မဟုတ် ကလေးမွေးဖွားပြီးနောက်ပိုင်း ဖြစ်တတ်သော စိတ်ကစဉ့်ကလျားရောဂါ၊ ကလေးမွေးပြီးနောက်ပိုင်း စိတ်ကျလွန်ရောဂါနှင့် စိတ်အတက်အကျမြန်ရောဂါကဲ့သို့ စိတ်ပိုင်းဆိုင်ရာ မူမမှန်မှုများ ဖြစ်နိုင်သည့် အန္တရာယ်ပိုများနိုင်သည်။

# စိတ်ကျန်းမာရေးဆိုင်ရာ ပံ့ပိုးမှုများကို ရယူနိုင်မည့်နေရာ

## သြစတြေးလျ မီးမဖွားမီနှင့်မီးဖွားပြီးပြီးချင်း စိုးရိမ်လွန်စိတ်နှင့် စိတ်ဓာတ်ကျခြင်း (Perinatal Anxiety and Depression Australia) (PANDA)

သြစတြေးလျ မီးမဖွားမီနှင့်မီးဖွားပြီးပြီးချင်း စိုးရိမ်လွန်စိတ်နှင့် စိတ်ဓာတ်ကျခြင်း (PANDA) သည် လူသိများပြီး နာမည်ကောင်းရထားသည့် အချက်အလက် ရင်းမြစ်တစ်ခု ဖြစ်သည်။

PANDA သည် တနလာင်္နေ့မှ သောကြာနေ့ နံနက် 9.00 နာရီမှ ည 7.30 နာရီအထိ ဖုန်းဖြင့်အခမဲ့ ဆွေးနွေးတိုင်ပင်နိုင်မည့် ဝန်ဆောင်မှုပေးပါသည်။ ဖုန်း 1300 726 306 ။

အင်္ဂလိပ်ဘာသာအပြင် အခြားဘာသာငါးမျိုးဖြင့် ဘာသာပြန်ဆိုထားသော ဆောင်ရွက်ဖွယ်စာရင်းများ၊ အချက်အလက်မှတ်တမ်းများနှင့် သတင်းအချက်အလက်များအတွက် ဝက်ဘ်ဆိုက်တွင် ဝင်ရောက်ကြည့်ရှုပါ။

PANDA သည် အကောင်အညီတောင်းခံရန် အောက်ပါရွေးချယ်စရာများကိုလည်း အကြံပြုထားပါသည်-

* မိခင်နှင့်ကလေးကျန်းမာရေး သူနာပြု သို့မဟုတ် MCH လိုင်း
* ဆရာဝန် (လိုအပ်ပါက စိတ်ကျန်းမာရေးအစီအစဉ်တစ်ခု ရရှိအောင် ဆောင်ရွက်ပေးနိုင်ရန်)
* သားဖွားဆရာမ သို့မဟုတ် သားဖွားမီးယပ်ဆရာဝန်
* အစောပိုင်း မိဘအုပ်ထိန်းရေးစင်တာများ
* ဆက်ဆံရေးပိုင်းဆိုင်ရာ အတိုင်ပင်ခံများ
* မိခင်-ကလေး ဌာနများ
* MindMum - မိခင်လောင်းများနှင့် မိခင်သစ်များ၏ စိတ်ခံစားမှုပိုင်းဆိုင်ရာ ကျန်းမာသုခရရှိအောင် ကူညီပေးနိုင်ရန် ဒီဇိုင်းရေးဆွဲထားသည့် အပ်ပလီကေးရှင်း
* MumMoodBooster - အသိဥာဏ်ဆိုင်ရာ အမူအကျင့်ကုထုံးပေါ်အခြေခံလျက် မီးဖွားပြီးနောက်ပိုင်း စိုးရိမ်လွန်ရောဂါနှင့်စိတ်ကျရောဂါအတွက် အခမဲ့အွန်လိုင်း ကုထုံးအစီအစဉ်။ သင်သည် ဤအစီအစဉ်ကို မိမိအတိုင်းအတာအတိုင်း လုပ်ဆောင်နိုင်ပြီး ယင်းအစီအစဉ်ကို ရယူရန် ရောဂါရှာဖွေမှုစစ်တမ်းတစ်ခု မလိုအပ်ပါ
* ရပ်ရွာအခြေပြု အတူကစားသည့် အုပ်စုများနှင့် ကူညီပေးရေးအုပ်စုများ
* အရေးပေါ် အကူအညီလိုအပ်ပါက အရေးပေါ်ဌာန

## မီးမဖွားမီနှင့်မီးဖွားပြီးပြီးချင်း သာလွန်ကောင်းမွန်စွာ စောင့်ရှောက်ရေးစင်တာ (Centre of Perinatal Excellence (COPE))

[မီးမဖွားမီနှင့်မီးဖွားပြီးပြီးချင်း သာလွန်ကောင်းမွန်စွာ စောင့်ရှောက်ရေးစင်တာ (CoPE)](https://www.cope.org.au/) https://www.cope.org.au/ သည် ကိုယ်ဝန်ဆောင်ချိန်၊ မီးဖွားချိန်နှင့် မီးဖွားပြီးနောက်ပိုင်းတို့တွင် မိဘများရင်ဆိုင်ကြရသည့် စိတ်ခံစားချက်ပိုင်းဆိုင်ရာနှင့် စိတ်ပိုင်းဆိုင်ရာ ကျန်းမာရေး စိန်ခေါ်မှုများစွာနှင့်ပတ်သက်၍ ခိုင်လုံသော သတင်းအချက်အလက်များ ထောက်ပံ့ပါသည်။

CoPE သည် စိုးရိမ်လွန်ရောဂါ၊ စိတ်ကျရောဂါနှင့် အခြားပြင်းထန်သော စိတ်ကျန်းမာရေး ဝေဒနာများကဲ့သို့ စိတ်ကျန်းမာရေး အခြေအနေများကို ရှာဖွေဖော်ထုတ်ရန်၊ ကုသရန်နှင့် စီမံခန့်ခွဲရန်အတွက် နောက်ဆုံးရအထောက်အထားများကိုလည်း ထောက်ပံ့ပါသည်။

ဤဝက်ဘ်ဆိုက်တွင် ရောဂါလက္ခဏာနှင့်ဆိုင်သည့် အချက်အလက်မှတ်တမ်းများ၊ အကူအညီများနှင့် ကုထုံးများ ရယူနိုင်သည့် အချိန်နှင့်နေရာတို့ကဲ့သို့ စိတ်ကျန်းမာရေး အခြေအနေများ ကြုံတွေ့နေရသည့် မိဘများနှင့် စောင့်ရှောက်သူများအတွက် ရင်းမြစ်များရှိပါသည်။

ရင်းမြစ်များတွင် ပါဝင်သည်တို့မှာ -

* အမျိုးသမီးများနှင့် ၎င်းတို့၏ မိသားစုများအတွက် CoPE [အချက်အလက်မှတ်တမ်းများ](https://www.cope.org.au/new-parents/postnatal-mental-health-conditions/postnatal-mental-health-factsheets-resources/)< https://www.cope.org.au/new-parents/postnatal-mental-health-conditions/postnatal-mental-health-factsheets-resources/ />
* ကျန်းမာရေးပညာရှင်များအတွက် CoPE [အချက်အလက်မှတ်တမ်းများ](https://www.cope.org.au/health-professionals/perinatal-mental-health-factsheets-for-professionals/)< https://www.cope.org.au/health-professionals/perinatal-mental-health-factsheets-for-professionals/>

## beyondblue

[beyondblue](https://www.beyondblue.org.au/mental-health/parenting) < https://www.beyondblue.org.au/mental-health/parenting> သည် သင့်ကလေးနှင့် သံယောဇဉ်တည်ဆောက်ခြင်းမှသည် စိုးရိမ်လွန်ရောဂါနှင့် စိတ်ကျရောဂါအရိပ်အယောင်များကို ရှာဖွေခြင်းစသည့် အကြောင်းအရာများပါဝင်သည့် ကိုယ်ဝန်ဆောင်ခြင်း၊ မိဘအုပ်ထိန်းမှုနှင့်ဆက်စပ်သော အချက်အလက်များ ထောက်ပံ့ပါသည်။

အချက်အလက်အကြောင်းအရာများတွင် ပါဝင်သည်တို့မှာ -

* မိဘတစ်ဦးဖြစ်လာခြင်း - မျှော်လင့်ထားရမည့်အရာ
* မိခင်စိတ်ကျန်းမာရေးနှင့် ချမ်းသာသုခ
* အကြံဥာဏ် - ဖခင်အသစ်စက်စက်များနှင့် ဖခင်လောင်းများအတွက်
* ‘ဖွင့်သာပြောလိုက်ပါ’ (‘Just speak up’) ၊ မီးဖွားပြီးနောက်ပိုင်း စိုးရိမ်လွန်ရောဂါနှင့် စိတ်ကျရောဂါများအကြောင်း ကိုယ်တွေ့ဇာတ်လမ်းများကို မျှဝေသည့် ဖိုရမ်
* ‘မိခင်များအတွက် စိတ်ကျန်းမာရေးဆိုင်ရာ ဆောင်ရွက်ဖွယ်စာရင်း’ (‘Mental health checklist for mums’) <https://www.beyondblue.org.au/mental-health/parenting> <https://www.beyondblue.org.au/mental-health/parenting> မှာ သင်သည် မီးဖွားပြီးနောက်ပိုင်း စိုးရိမ်လွန်ရောဂါနှင့် စိတ်ကျရောဂါခံစားနေရခြင်း ရှိမရှိကို သိရှိရန် ကူညီပေးမည့် ဆောင်ရွက်ဖွယ်စာရင်း ဖြစ်သည်။

## မိခင်များအတွက် ဆေးဘက်ဆိုင်ရာ စိတ်ကျန်းမာရေးကုထုံး

မီးမဖွားမီနှင့်မီးဖွားပြီးပြီးချင်း စိတ်ခံစားမှုပိုင်းဆိုင်ရာ ကျန်းမာရေး အစီအစဉ် (Perinatal Emotional Health Program) သည် မီးမဖွားမီနှင့် မီးဖွားပြီးပြီးချင်း စိတ်ကျန်းမာရေးဝေဒနာ ခံစားရနိုင်ချေများသည့် သို့မဟုတ် ခံစားနေရသည့် အမျိုးသမီးများအတွက် ကုထုံးများ ထောက်ပံ့ပေးသည်။ မီးမဖွားမီနှင့် မီးဖွားပြီးပြီးချင်းကာလသည် ကိုယ်ဝန်ဆောင်ချိန်မှစ၍ မွေးဖွားပြီးနောက် တစ်နှစ်ကြာသည်အထိ ဖြစ်သည်။ မီးမဖွားမီနှင့်မီးဖွားပြီးပြီးချင်း စိတ်ကျန်းမာရေးဝေဒနာ အကျိုးသက်ရောက်မှုသည် အမျိုးသမီးကိုကျော်လွန်ပြီး သက်ရောင်နိုင်သဖြင့် ကုထုံးမှာ မိသားစုအတွက် ဖြစ်သည်။

ဗစ်တိုးရီးယားပြည်နယ်တစ်ဝှမ်းရှိ ကျန်းမာရေးဝန်ဆောင်မှုခြောက်ခုတွင် မီးမဖွားမီနှင့် မီးဖွားပြီးပြီးချင်းကာလအတွင်း ပြင်းထန်စိတ်ကျန်းမာရေး ဝေဒနာခံစားနေရသည့် အမျိုးသမီးများအတွက် နေထိုင်ရေးအနေအထားတစ်ခုဖြင့် ဆေးဘက်ဆိုင်ရာ ကုထုံးတစ်ခု ရယူနိုင်ရန်အတွက် အဘက်ဘက်မှ စောင့်ရှောက်ပေးနိုင်သည့် မိဘနှင့်မွေးကင်းစကလေးဌာနများ (Parent Infant units) ရှိပါသည်။ အထူးလေ့ကျင့်ထားသည့် ဝန်ထမ်းအဖွဲ့တစ်ဖွဲ့သည် စိတ်ကျန်းမာရေးဆရာဝန်တစ်ဦး ညွှန်ကြားချက်အရ သင်နှင့် သင့်ကလေးကို စောင့်ရှောက်မှုပေးမည်ဖြစ်သည်။

သင့်ဆရာဝန် သို့မဟုတ် မိခင်နှင့်ကလေး ကျန်းမာရေး သူနာပြုသည် သင့်အား မီးမဖွားမီနှင့်မီးဖွားပြီးပြီးချင်း စိတ်ခံစားမှုပိုင်းဆိုင်ရာ ကျန်းမာရေးအစီအစဉ် သို့မဟုတ် မိဘနှင့်မွေးကင်းစ ကလေးဌာနများကို ညွှန်းပေးနိုင်ပါသည်။ ဤဝန်ဆောင်မှုများကို စိတ်ကျန်းမာရေးဦးစားပေး ဝန်ဆောင်မှု <https://www.health.vic.gov.au/mental-health-services/adult-specialist-mental-health-services> မှတစ်ဆင့်လည်း ရယူနိုင်ပါသည်။ ဗစ်တိုးရီးယားပြည်နယ်ရှိ ပြည်သူ့စိတ်ကျန်းမာရေး ဝန်ဆောင်မှုဌာနတိုင်းသည် စိတ်ကျန်းမာရေးဦးစားပေးနှင့် လွှဲပို့ပေးရေး ဝန်ဆောင်မှုကို တစ်ရက်လျှင် 24 နာရီ၊ တစ်ပတ်လျှင် ခုနစ်ရက် ထောက်ပံ့ပေးသည်။

|  |
| --- |
| ဤပုံစံကို အလွယ်တကူဖတ်ရှုနိုင်သော ပုံစံတစ်ခုဖြင့် ရယူလိုပါက [မိခင်နှင့်ကလေးကျန်းမာရေးနှင့် မိဘအုပ်ထိန်းမှု (Maternal and Child Health and Early Parenting)](mailto:MCH@health.vic.gov.au) MCH@health.vic.gov.au သို့ အီးမေးလ်ပေးပို့ပါ။  ဗစ်တိုးရီးယားပြည်နယ်အစိုးရ, 1 Treasury Place, Melbourne မှ တရားဝင်ခွင့်ပြုပြီး ထုတ်ဝေသည်။  © ဗစ်တိုးရီးယားပြည်နယ်၊ သြစတြေးလျ၊ ကျန်းမာရေးနှင့် လူသားဝန်ဆောင်မှုဦးစီးဌာန၊ စက်တင်ဘာလ၊ 2019 ခုနှစ်။  **ISBN**978-1-76069-271-1**(pdf/အွန်လိုင်း/MS word)**  [ပိုမိုကောင်းမွန်သောကျန်းမာရေး ချန်နယ် (Better Health Channel)](https://www.betterhealth.vic.gov.au/child-health) https://www.betterhealth.vic.gov.au/child-health တွင် ရရှိနိုင်ပါသည်  ဤအချက်အလက်မှတ်တမ်းသည် ကျန်းမာရေးနှင့် လူသားဝန်ဆောင်မှုဦးစီးဌာနကိုယ်စား KPMG မှ ပြုလုပ်သည့် သုတေသနပေါ်တွင် အခြေခံထားသည်။ ဤသုတေသနတွင် အစောပိုင်းကလေးဘဝတွင် အိပ်စက်ခြင်းနှင့် စိတ်ငြိမ်စေခြင်းအတွက် ခေတ်ပြိုင်သုတေသနနှင့် အထောက်အထားအခြေပြု ချဉ်းကပ်နည်းများ၊ ကြားဝင်ညှိနှိုင်းဆောင်ရွက်မှုများအပေါ် ဘက်စုံကျယ်ပြန့်သည့် ခြုံငုံသုံးသပ်ချက်တစ်ခုပါဝင်သည်။ ယင်းကို ဖွံ့ဖြိုးတိုးတက်မှုဆိုင်ရာ သင့်လျော်သော နည်းဗျူဟာများနှင့် ယဉ်ကျေးမှုအရ မတူကွဲပြားမှုများဟု ယူဆသည်။ သုတေသနမှတ်တမ်းအပြည့်အစုံကို [MCH ဝန်ဆောင်မှု ဝက်ဘ်ဆိုက်စာမျက်နှာ (MCH Service webpage)](https://www.betterhealth.vic.gov.au/health/healthyliving/maternal-and-child-health-services) https://www.betterhealth.vic.gov.au/health/healthyliving/maternal-and-child-health-services မှ ဒေါင်းလုပ်ဆွဲပါ။ |